नदिया के धार बहिस
नदिया के धार बहिस
छुनुन - छुनुन छन कहिस
चउमासी कचरा मन धारोधार बोहागे
मटियाहा पानी मन सुग्घर अब छनागे
पी लौ सोसन भर सब
गुरतुर कछार कहिस... नदिया के धार बहिस
अब नइ बोहाव ग डुबकव हरहिन्छा
फरी - फरी पानी हे तउंरव छुरछिंदा
देखव दरपन कस अउ
मुॅंह ल निहार कहिस ... नदिया के धार बहिस
उजरा लौ तन ल अउ फरिहा लौ मन ल
सुस्ता लौ सुरता म खोजव लरकन ल
जॉंगर ह थक गे हे
गोड़ ल दव डार कहिस ... नदिया के धार बहिस
पयरी ला मांजथे चूंदी ल टांगथे
ओन्हा निचोवथे हॅंउला ल मॉंजथे
लुगरा बोहावत हे
पखरा ल उघार कहिस ... नदिया के धार बहिस
बालको नगर, कोरबा (छत्तीसगढ़ )
awa_Deva awa_Deva kas_Deva mar_Deva bho_Deva mag_Deva awa_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva awa_Deva hne_Deva san_Deva